Näin tienaa suomalainen hitintekijä — Nyt | HS
Huomisen Nytissä on juttu heistä, joiden biisejä kuuntelet. Kuva: Anni Koponen
Näin tienaa suomalainen hitintekijä
2.8.2012, klo 16:49
Tiedätkö, kuka tekee ne hitit, joita radiosta kuuntelet? Suomessa on parikymmentä ihmistä, joiden työ on täyttää tehtailla hittejä koti- ja ulkomaisille artisteille.
Viime vuoden soitetuimpien radiohittien listalla on kaksi miestä, joiden välttely on suomalaiselle musiikinkuuntelijalle odottamattoman vaikeaa.
Jukka Immosen nimi löytyy niin avopuolisonsa Jenni Vartiaisen kuin Anssi Kelan, Mamban, Anna Puun, Sunrise Avenuen, Elastisen, Anna Abreun, Asan, Kapasiteettiyksikön, Redraman kuin pian myös Disco Ensemblen levyjen kansivihoista.
Hänen säveltämänsä Missä muruseni on soi viime vuonna radiossa lähes 20 kertaa joka ikinen päivä. Immosen sovittama ja Teemu Brunilan säveltämä Duran Duran tuli radiosta vain vajaat 18 kertaa päivässä.
Toinen radiohittien kestonimi on Matti Mikkola. Tehosekoittimen entinen rumpali on säveltänyt ja tuottanut musiikkia muun muassa Laura Närhelle, Suvi Teräsniskalle, Tiktakille, Vesa-Matti Loirille, Jesse Kaikurannalle, Lassi Valtoselle, Stigille, Diandralle ja Irinalle.
Suomalainen musiikki soi yhä enemmän myös ulkomailla. Vuonna 1999 suomalaisen musiikkiviennin arvo oli vain 3,8 miljoonaa euroa, viime vuonna pohjoista melankoliaa vietiin maailmalle jo 35 miljoonalla.
Vuoden 2010 verotiedoissa suomalaiset hitintekijät eivät kuitenkaan juhli. Järvenpääläinen Aku Rannila sävelsi yhden tämän kesän soitetuimmista kappaleista, mutta veroviraston mukaan hänen tulonsa olivat vuonna 2010 alle 5 000 euroa.
Radiosoitto näkyykin muusikoiden palkkapusseissa vasta muutaman vuoden viiveellä. Ja musiikikibisneksessä se on pitkä aika.
Lue lisää perjantain Nytistä.
Suomalaisten hittinikkareiden ansio- ja pääomatulot vuonna 2010
Risto Asikainen 87 451,23 euroa
Teemu Brunila 65 762,91 euroa
Jukka Immonen 47 191,02 euroa
Maki Kolehmainen 26 149,21 euroa
Henri Lanz aka MGI 24 451,65
Matti Mikkola 37 630,59 euroa
Aku Rannila 4 697,86 euroa
Patric Sarin 25 515, 26 euroa
Saara Törmä 22 169,76 euroa
Klikkaamalla nimeä voit kuunnella, mistä kappaleesta biisintekijä muun muassa tunnetaan.
Valitse festariasu bändin mukaan, kas näin!
Brittiyhtye Pulp saapuu Ruisrockiin